ओमर बाँगो
ओमर बॉंगो (; ३० डिसेंबर १९३५ –८ जून २००९) हा गॅबन देशातील एक राजकारणी व देशाचा दुसरा राष्ट्राध्यक्ष होता. १९६७ ते मृत्यूपर्यंत २००९ पर्यंत ४१ वर्षांहून अधिक काळ राष्ट्राध्यक्षपदावर राहणारा बॉंगो जगातील सर्वाधिक काळ सत्तेवर राहिलेल्या राष्ट्रप्रमुखांपैकी एक आहे.

गॅबनमधील खनिज तेल व इतर नैसर्गिक संपत्तीमुळे बॉंगोच्या कार्यकाळात गॅबनची भरभराट झाली परंतु त्यामधील मोजकाच निधी जनतेपर्यंत पोचला. बॉंगो व त्याच्या कुटुंबियांनी कोट्यावधी रुपयांची अफरातफर केल्याचे आरोप त्याच्यावर झाले होते. बॉंगोचे फ्रान्ससोबत विशेष जवळीकीचे संबंध होते.

८ जून २००९ रोजी बार्सिलोना येथे बॉंगोचे कर्करोगाने निधन झाले. त्याचा मुलगा अली बॉंगो ओंडिंबा हा गॅबनचा विद्यमान राष्ट्राध्यक्ष आहे.

बाह्य दुवे

व्यक्तिचित्र

गॅबनचे राष्ट्राध्यक्ष
पुरुष चरित्रलेख